OpenLLM-France/wikimedia huggingface dataset:
# París-Tours 2007

La París-Tours 2007 és una cursa ciclista que es disputà el 14 d'octubre de 2007 amb una distància de 247 km. Aquesta fou la 101a edició de la clàssica París-Tours i el vencedor final fou l'italià Alessandro Petacchi de l'equip Milram.

## La cursa

La cursa es desenvolupà a un ritme veloç, gràcies a una escapada inicial de 22 ciclistes. Tanmateix, després d'una persecució difícil, el gran grup va poder agafar els escapats al km 93.
A partir d'aquell moment es produïren diferents atacs, fins que David Boucher, Manuel Quinziato i Serge Pauwels aconsegueixen obrir un important forat, que al quilòmetre 172 era de 7' 5". En aquells moments l'equip Crédit Agricole prengué la iniciativa per tal de disminuir la distància i poc després el Quick Step-Innergetic s'hi afegeix. Això va fer que la distància comencés a minvar.
A 40 km per a l'arribada el temps s'havia reduït a 3'40" i Quinziato decideix accelerar, deixant enrere a Pauwels. A 30 km de meta serà Boucher el que queda despenjat, quedant Quinziato tot sol al capdavant. Amb tot, també serà engolit pel gran grup, als peus de la cota de l'Epan.
Aquell és el moment escollit per Philippe Gilbert per atacar, el qual fou seguit per Karsten Kroon i Filippo Pozzato. El trio capdavanter obre una lleugera diferència amb el gran grup, però no s'entenen entre ells. Això ajuda que siguin agafats quan sols quedaven 700 m pel final.
L'arribada a l'esprint fou guanyada per Alessandro Petacchi, per davant de Francesco Chicchi i Óscar Freire.

## Classificació general

| | Ciclista | Equip | Temps | UCI ProTour Punts |
| 1 | Alessandro Petacchi | Team Milram | 5h 32' 37" | 40 |
| 2 | Francesco Chicchi | Liquigas | m. t. | 30 |
| 3 | Óscar Freire | Rabobank | m. t. | 25 |
| 4 | Steven de Jongh | Quick Step-Innergetic | m. t. | 20 |
| 5 | Allan Davis | Discovery Channel | m. t. | 15 |
| 6 | Robbie McEwen | Predictor-Lotto | m. t. | 11 |
| 7 | Aliaksandr Vússau | Ag2r Prévoyance | m. t. | 7 |
| 8 | Thor Hushovd | Crédit Agricole | m. t. | 5 |
| 9 | Aurélien Clerc | Bouygues Télécom | m. t. | 3 |
| 10 | Romain Feillu | Agritubel | m. t. | N/A |

## Enllaços externs

* Pàgina oficial de la cursa
# Percina kathae

Percina kathae és una espècie de peix de la família dels pèrcids i de l'ordre dels perciformes.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Nord-amèrica.

## Referències

* ↑ Haldeman S. S., 1842. Description of two new species of the genus Perca, from the Susquehanna River. J. Acad. Nat. Sci. Phila. v. 8 (pt 2). 330.
* ↑ Thompson, B. A., 1997. Percina kathae, a new logperch endemic to the Mobile basin in Mississippi, Alabama, Georgia, and Tennessee (Percidae, Etheostomatini). Occasional Papers of the Museum of Natural Science Louisiana State University Núm. 73: 1-34.
* ↑ BioLib
* ↑ The Taxonomicon (anglès)
* 1 2 FishBase (anglès)

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Near, T.J., 2002. Phylogenetic relationships of Percina (Percidae: Etheostomatinae). Copeia (1):1-14.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., K.-T. Shao i C.F. Lai (editors), 1999. Latin-Chinese dictionary of fishes names. The Sueichan Press, Taiwan.
# Peròxid de metil-etil-cetona

El peròxid de metil etil cetona (MEKP) és un peròxid orgànic, pot explotar de forma similar al peròxid d'acetona. MEKP és un líquid greix incolor mentre que el peròxid d'acetona és una pols blanca en STP; MEKP és una mica menys sensible als xocs i a la temperatura i és més estable a l'emmagatzematge. Depenent de les condicions experimentals, es coneixen diversos adductes diferents de metiletil cetona i peròxid d'hidrogen. El primer que es va informar va ser un dímer cíclic, C₈H$_{16}$O₄, el 1906. Estudis posteriors van trobar que un dímer lineal és el més prevalent en la barreja de productes que s'obtenen normalment, i aquesta és la forma que se sol citar en el material disponible comercialment de les empreses subministradores de productes químics.
Diluir solució s del 30 al 40% de MEKP són utilitzats a la indústria i pels aficionats com a catalitzador que inicia el crosslinking de resina de polièster insaturada s que s'utilitza a fibra de vidre, i fosa. Per a aquesta aplicació, MEKP es dissol en dimetil ftalat, ciclohexà peròxid o dialil ftalat per reduir la sensibilitat al xoc. El peròxid de benzoil es pot utilitzar amb el mateix propòsit.
El MEKP és un irritant greu de la pell i pot causar danys corrosius o ceguesa progressius.

## Vegeu també

* Metiletil cetona (MEK)
* Peròxid d'acetona (TATP)

## Referències

* ↑ Pastureau, P. «Le superoxyde de la méthyléthylcétone». Comptes Rendus, 144, 2, 1907, pàg. 90-93.
* ↑ Milas, NA; Golubović, A. Estudis sobre peròxids orgànics. XXV. Preparació, separació i identificació de peròxids derivats de metiletil cetona i peròxid d'hidrogen. 81, 1959, p. 5824-5826. DOI / ja01530a068 10.1021 / ja01530a068.
* ↑ «peròxid de 2-butanona». Sigma-Aldrich. [Consulta: 5 desembre 2011].

## Enllaços externs

* CDC - NIOSH Pocket Guide to Chemical Hazards
* The Register: Mass murder in the skies: was the plot feasible?
* New York Times: Details Emerge in British Terror Case
* The Free Information Society: HMTD Synthesis Arxivat 2016-03-03 a Wayback Machine.
* How MEKP cures Unsaturated Polyester Resin (video animation)
# Peròxid de sodi

El peròxid de sodi és un compost inorgànic iònic constituït per cations sodi (1+) ${\ce {Na+}}$ i anions peròxid ${\ce {O2^2-}}$, la qual fórmula química és ${\ce {Na2O2}}$. És un potent oxidant.

## Propietats

Es presenta en forma d'un sòlid granular de color groc pàl·lid. Té una densitat de 2,805 g/cm³ a 20 °C, un punt de fusió de 460 °C amb descomposició en òxid de sodi ${\ce {Na2O}}$ i dioxigen ${\ce {O2}}$. En contacte amb l'aigua reacciona formant hidròxid de sodi ${\ce {NaOH}}$ i peròxid d'hidrogen ${\ce {H2O2}}$, i aquest es descompon en aigua i dioxigen:
${\ce {Na2O2 + 2H2O -> 2NaOH + H2O2}}$${\ce {H2O2 -> H2O + 1/2O2}}$
Absorbeix aigua i diòxid de carboni ${\ce {CO2}}$ de l'atmosfera. En contacte amb matèria orgànica o substàncies oxidables pot encendre-les o, fins i tot, produir una explosió.

## Preparació

Es prepara escalfant sodi metall a 300 °C en un recipient d'alumini amb un corrent d'aire lliure de diòxid de carboni. S'obté l'octahidrat:
${\ce {2Na + O2 + 8H2O -> Na2O2*8H2O}}$

## Aplicacions

El peròxid de sodi s'empra en el blanqueig de fibres vegetals i animals, plomes, ossos, ivori, fusta, cera, esponges, corall; per fer que l'aire carregat de diòxid de carboni sigui respirable com en torpedes, submarins, campanes de busseig, etc. per purificar l'aire a les habitacions de malalts; per tenyir i imprimir tèxtils; per a l'anàlisi químic; i com a agent oxidant general.

## Referències

* 1 2 Ropp, R. C.,. Encyclopedia of the alkaline earth compounds. Oxford: Elsevier, 2013. ISBN 978-0-444-59553-9.
# Passarel·la (IoT)

Una passarel·la (IoT) (en anglès IoT gateway) és un dispositiu que permet interconnectar l'internet de les coses a altres xarxes que utilitzen arquitectures o protocols diferents com per exemple Ethernet, Wi-Fi, LTE o fibra òptica.
Les passarel·les (IoT) és un cas especial de passarel·les de telecomunicacions.

## Implementacions comercials

A maig del 2017 :
| Model | Fabricant | Xarxes | Tecnologies | Seguretat | Circuits integrats |
| Wink | GE | Ethernet, Wi-Fi ZigBee, Z-Wave, Bluetooth LE | Linux | | Freescale i.MX28 @ 454Mhz |
| Echo Dot | amazon | Wi-Fi, Bluetooth | | | Texas Instruments |
| Google home | Google | Wi-Fi, Bluetooth, ZigBee | Linux | | Marvell 88DE3006 Armada 1500 Mini Plus dual-core ARM Cortex-A7 |
| Smartthings | Samsung | Ethernet, Wi-Fi ZigBee, Z-Wave | | | Microchip |
| Philips Hue | Philips | Ethernet, Wi-Fi ZigBee | | | Texas Instruments, ST |
| Ikea Gateway | Ikea | Ethernet, Wi-Fi ZigBee | Ports UDP, LWM2M, CoAP, objectes IPSO | DTLS | Cypress, Silicon Labs |
| Xiaomi Gateway | Xiaomi | Wi-Fi, ZigBee | | | |
| OSRAM Lightify | OSRAM | Wi-Fi, ZigBee | | | |
| Céliane | Legrand | Wi-Fi, ZigBee | | | |

## Vegeu també

* Protocol de comunicació
* Internet de les coses
* Passarel·la de telecomunicacions (Gateway)
* Encaminador (Router)
* Commutador de xarxa (Switch)
* Pont de xarxa (Bridge)
* Concentrador (Ethernet hub)
* Tallafoc de xarxes (Firewall)

## Referències

* ↑ «IoT Gateways | 2017 Comparison Guide to Hardware and Software Solutions» (en anglès). www.postscapes.com.
* ↑ «Using an IoT gateway to connect the "Things" to the cloud» (en anglès). IoT Agenda, 13-04-2017.
* ↑ «What is an IoT Gateway» (en anglès). www.intel.com. [Consulta: 13 abril 2017].
* ↑ «Wink Hub Teardown» (en anglès). community.smartthings.com. [Consulta: 14 abril 2017].
* ↑ «Amazon Echo teardown gets inside the smart speaker powered by the cloud» (en anglès). CNET, 14-04-2017.
* ↑ «Google Home Teardown - iFixit» (en anglès). www.ifixit.com. [Consulta: 14 abril 2017].
* ↑ Ellison, Craig. «SmartThings Smart Home System Reviewed - SmallNetBuilder» (en anglès). www.smallnetbuilder.com. [Consulta: 14 abril 2017].
* ↑ Joshi, Ashu «Philips Hue: Automated Home Lighting Gets Colorful». www.anandtech.com.
* ↑ «mjg59 | A quick look at the Ikea Trådfri lighting platform» (en anglès). mjg59.dreamwidth.org. [Consulta: 14 abril 2017].
* ↑ Jiménez, Jaime «IKEA TRÅDFRI smart lights» (en anglès). Jaime Jiménez, 10-04-2017.
* ↑ «Ikea TRÅDFRI Gateway Teardown - iFixit» (en anglès). www.ifixit.com. [Consulta: 14 abril 2017].
* ↑ «Céliane with Netatmo: la solution domotique de Legrand et Netatmo - Maison et Domotique» (en francès). Maison et Domotique, 25-01-2017.
* ↑ «Domototique – Legrand : Celiane with Netatmo | Habitat & Technologies» (en francés). www.habitat-technologies.com. [Consulta: 18 maig 2017].
# Passaport nacional britànic (d'ultramar)

El passaport nacional britànic (d'ultramar) (en anglès: British National (Overseas) passport), comunament conegut per les seves sigles passaport BN(O), és un passaport britànic per a persones que tinguin la nacionalitat britànica d'ultramar (nacionalitat que s'aconsegueix si va ser ciutadà dels Territoris Britànics d'Ultramar).
El passaport es va expedir per primera vegada el 1987 després de la Llei de Hong Kong de 1985, a partir de la qual es va crear aquesta nova classe de nacionalitat britànica. Els titulars de passaports BN(O) són residents permanents de Hong Kong que fins al 30 de juny de 1997 eren ciutadans dels Territoris Britànics d'Ultramar i s'havien registrat com BN(O). A partir del 31 de gener de 2021, els titulars de passaports BN(O) poden sol·licitar un permís de residència limitat que els permeti treballar o estudiar al Regne Unit durant 5 anys, i després sol·licitar l'estatut de resident. A continuació, els titulars podran sol·licitar la nacionalitat al cap de 12 mesos més. Això es deu a la imposició a Hong Kong, per part del govern central xinès, de la controvertida llei de seguretat nacional. Això és una cosa que el Regne Unit considera una violació del principi de «Un país, dos sistemes», tal com estableix la Declaració Conjunta Sinó-Britànica de 1984, un tractat internacionalment vinculant.
El 29 de gener de 2021, el portaveu del Ministeri d'Afers exteriors, Zhao Lijian, va anunciar que la República Popular de la Xina deixaria de reconèixer els passaports BN(O) a partir del 31 de gener.

## Referències

* ↑ Plantilla:Cite letter
* ↑ Blake, Charles «Citizenship, Law and the State: The British Nationality Act 1981». The Modern Law Review, 45, 2, 1982, pàg. 179–197. ISSN: 0026-7961.
* ↑ «Hong Kong Act 1985».
* ↑ «BN(O)持有人留英「5+1」年即可取得英國公民身份» (en xinès tradicional). 癲狗日報 (Mad Dog Daily), 01-07-2020. Arxivat de l'original el 2020-07-01. [Consulta: 1r juliol 2020].
* ↑ «Hong Kong: Dominic Raab offers citizenship rights to 2.9 million British nationals» (en anglès). [Consulta: 5 juliol 2020].
* ↑ Welle (www.dw.com), Deutsche. «China no seguirá reconociendo los pasaportes británicos de hongkoneses | DW | 29.01.2021» (en espanyol europeu). [Consulta: 29 gener 2021].
# Peter Schmidhuber

Peter Schmidhuber (Múnic, 15 de desembre de 1931 - 26 de desembre de 2020) fou un polític alemany que fou membre de la Comissió Delors entre 1987 i 1995.

## Biografia

Va néixer el 15 de desembre de 1931 a la ciutat de Múnic, població situada a l'estat alemany de Baviera. Va estudiar dret i economia a la Universitat de Múnic, graduant-se l'any 1960. L'any 1961 va entrar a formar part del Departament de Finances del Govern de l'estat de Baviera, càrrec que ocupà fins al 1966, esdevenint posteriorment conseller fins a l'any 1978.

## Activitat política

Membre de la Unió Social Cristiana de Baviera (CSU) des de l'any 1952, el 1960 fou escollit membre del consell municipal de Múnic, càrrec que exercí fins al 1966. En les eleccions generals de 1965 fou escollit diputat al Bundestag, escó que va conservar fins al 1969, i que posteriorment repetí en el període 1972-1978. El 15 d'octubre d'aquell any fou elegit diputat al Parlament de l'Estat de Baviera, escó que va conservar fins al setembre de 1987.
El setembre de 1987 fou nomenat membre de la Comissió Delors I en substitució d'Alois Pfeiffer, rebent de mans d'aquest les carteres d'Assumptes Econòmics i Monetaris i Treball. En la formació l'any 1989 de la Comissió Delors II fou nomenat Comissari Europeu de Programació Financera i Pressupostos, càrrec que compartí amb el britànic Leon Brittan, i repetí de forma individual en la Comissió Delors III l'any 1993.
# Pic de Sobremonestero

El Pic de Sobremonestero és una muntanya de 2.879,6 metres d'altitud situada en el límit dels termes municipals de la Torre de Cabdella (en el seu terme primitiu), del Pallars Jussà, i Espot, del Pallars Sobirà. És el cim més significatiu de la serra de Sobremonestero.
Forma part de la carena que delimita tot el sector nord del terme municipal de la Torre de Cabdella, amb muntanyes que s'aproximen als 3.000 metres. És al nord-oest del Pic de Mar i al sud-est del Pic Morto. Té al seu sud-oest la zona lacustre a l'entorn de l'Estany Gento, amb els estanys Morto, de Cubieso i de Castieso.

## Referències

* ↑ Institut Cartogràfic i Geològic de Catalunya
# Piero Scotti

Piero Scotti va ser un pilot de curses automobilístiques italià que va arribar a disputar curses de Fórmula 1.
Piero Scotti va néixer l'11 de novembre del 1909 a Florència, Itàlia i va morir el 14 de febrer del 1976.

## A la F1

Va debutar a la quarta cursa de la temporada 1956 (la setena temporada de la història) del campionat del món de la Fórmula 1, disputant el 3 de juny del 1956 el GP de Bèlgica al Circuit de Spa-Francorchamps.
Piero Scotti va participar en una única cursa puntuable pel campionat de la F1, no aconseguint finalitzar la cursa en haver de retirar-se per problemes mecànics a la desena volta.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | Posició | Punts |
| 1956 | Piero Scotti | Connaught | Alta | ARG | MON | 500 | BEL Ret | FRA | GBR | ALE | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Pic de la Mina

El Pic de la Mina és una muntanya de 2.680,6 m d'altitud situada al Massís del Carlit, en el terme comunal de Portè, de la comarca de l'Alta Cerdanya, a la Catalunya del Nord.
Està situat a la zona occidental del terme comunal de Portè. El Pic de la Mina és un dels que fa d'enllaç del Massís del Carlit amb la carena axial dels Pirineus. És a prop al sud-oest del Pic de Fontfreda i també al sud-oest, més allunyat, del Coll de Pimorent. També es troba al nord-nord-oest del Pic de les Valletes. L'Estació d'esquí de Portè - Pimorent s'estén en el seu vessant nord-est, entre ell i el Coll de Pimorent.
És destí freqüent de moltes de les rutes d'excursionisme o d'esquí de muntanya del Massís del Carlit.

## Referències

* ↑ El Pic de la Mina en els ortofotomapes de l'IGN
* ↑ Una ruta de Rutes Pirineus

## Bibliografia

* Figuera, Manel. Circuits d'alta muntanya pel Pirineu oriental català: 25 itineraris per carenes del Canigó al Pedraforca. Valls: Cossetània Edicions, 2005 (Azimut, 66). ISBN 84-9791-077 - X.
* Figuera, Manel. Excursions escollides per a raquetes de neu: 20 itineraris pel Berguedà, l'Alt Urgell i la Cerdanya. Valls: Cossetània Edicions, 2005 (Azimut, 75). ISBN 84-9791-140-7.
* Gel, Carles. 30 ascensions a peu per la Catalunya Nord. Valls: Cossetània Edicions, 2004 (Azimut, 64). ISBN 97-88484-155-492-18818.
* Ponsich, Pere; Lloret, Teresa; Gual, Raimon. «Angostrina i Vilanova de les Escaldes i Portè». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Reynolds, Kev. Walks and climbs in the Pyrenees: Walks, climbs and multi-day traks. Valls: Latitude Press Ltd., 2015 (Cicerone). ISBN 978-1-85284-773-9.

### Enllaços externs

* L'ascens al Pic de la Mina, a Youtube
* Un altre vídeo del pic, també a Youtube
# Perla melanophthalma

Perla melanophthalma és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Geoffroy, 1762. Histoire abrégée des insectes qui se trouvent aux environs de Paris; dans laquelle ces animaux sont rangés suivant un ordre méthodique 2:229.
* ↑ uBio (anglès)
* ↑ Navàs, 1926. Brotér.Sér.Zool. 23:104.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:505.

## Enllaços externs

* Encyclopedia of Life (anglès)
* Perlidae Species Listing Arxivat 2011-01-16 a Wayback Machine. (anglès)
# Perla simplex

Perla simplex és una espècie d'insecte plecòpter pertanyent a la família dels pèrlids. Es troba a Àsia.

## Referències

* ↑ Geoffroy, 1762. Histoire abrégée des insectes qui se trouvent aux environs de Paris; dans laquelle ces animaux sont rangés suivant un ordre méthodique 2:229.
* ↑ uBio (anglès)
* ↑ Sivec, I. & B.P. Stark, 2008. New species of Kamimuria Klapálek (Plecoptera: Perlidae) from Thailand and Vietnam, with notes on Chinese species. Illiesia, 4(12):110-138.

## Enllaços externs

* GBIF (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# Perla nirvana

Perla nirvana és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: l'Índia.

## Referències

* ↑ Geoffroy, 1762. Histoire abrégée des insectes qui se trouvent aux environs de Paris; dans laquelle ces animaux sont rangés suivant un ordre méthodique 2:229.
* ↑ uBio (anglès)
* ↑ Banks, 1920. Bull. Mus. Comp. Zool. 64(3):319.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Checklist of Indian Stoneflies (Insecta: Plecoptera) (anglès)

## Bibliografia

* Illies, 1966. Das Tierreich 82:506.

## Enllaços externs

* Encyclopedia of Life (anglès)
* Perlidae Species Listing Arxivat 2011-01-16 a Wayback Machine. (anglès)
# Perla pallida

Perla pallida és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Europa (Àustria, Bulgària, Txèquia, Eslovàquia, Grècia, Hongria, Polònia, Romania, Ucraïna, els territoris de l'antiga Iugoslàvia i la part europea de Turquia), l'Àfrica del Nord (Algèria, Tunísia i el Marroc) i el Caucas.

## Referències

* ↑ Geoffroy, 1762. Histoire abrégée des insectes qui se trouvent aux environs de Paris; dans laquelle ces animaux sont rangés suivant un ordre méthodique 2:229.
* ↑ uBio (anglès)
* ↑ Guérin-Méneville, 1838. Icon.Règn.Anim. 393.
* 1 2 3 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Ephemeroptera and Plecoptera from glacial waters in the Rila Mountains (anglès)
* ↑ Zoogeographical characteristics of the Systellognatha (Plecoptera) fauna of Russia and adjacent countries (anglès)
* ↑ Global Species (anglès)
* ↑ GBIF (anglès)
* ↑ Fauna Europaea Arxivat 2016-03-03 a Wayback Machine. (anglès)

## Bibliografia

* Walker, 1852. Catalogue of the specimens of neuropterous insects in the collection of the British Museum 1:148.
* Illies, 1966. Das Tierreich 82:293.
* Zwick, P., 1973. Das Tierreich 94:264.
* Sivec & Stark, 2002. Scopolia 49:23-31.

## Enllaços externs

* Flickr (anglès)
* PESI (anglès)
* Oogenesis of stone flies. Development of the follicular epithelium and formation of the eggshell in ovaries of Perla marginata (Panzer) and Perla pallida (Guérin) (Plecoptera : Perlidae) (anglès)
* Perlidae Species Listing Arxivat 2011-01-16 a Wayback Machine. (anglès)
# Pieter Mulier (el Vell)

Pieter Mulier el Vell o Pieter Mulier I era un pintor de l'Edat d'Or neerlandesa. Va néixer a Haarlem entre 1600-1615. És conegut per a paisatges i marines en l'estil de Simon de Vlieger i Jan van Goyen. El seu fill Pieter Mulier (el Jove) i Frans de Hulst són deixebles seus.
Els seu pare era Pieter Joostenz. Mulier, un protestant flamenc mennonita, que va fugir la persecució pel règim ultracatòlic espanyol als Països Baixos espanyols. La seva mare era Baertken de la Mote. No se sap gaire més de la seva vida. Es va casar el 1635 a Haarlem i el 1638 hi va esdevenir un membre del gremi Sant Lluc, el gremi dels pintors.

## Referències

* ↑ van Thiel-Stroman, I. «Pieter Pietersz Mulier I». A: Painting in Haarlem 1500-1850. The collection of the Frans Hals Museum (en anglès), 2006, p. 254-255.
* ↑ «Pieter Mulier (I)» (en neerlandès). RKD, 30-03-2017. [Consulta: 12 setembre 2017].
* ↑ Plomp, Michiel. «A Key Drawing by Pieter Mulier the Elder» (en anglès). Kunstpedia, 13-05-2010. Arxivat de l'original el 2013-06-29. [Consulta: 12 setembre 2017].